|  |
| --- |
| Бұйрыққа 1-қосымша |

**Қайта өңдеу өнімдерін әкелу (әкету), сондай-ақ оны орындау туралы міндеттемені ұсыну қағидалары мен мерзімдері**

**1 тарау. Жалпы ережелер**

1. Осы қайта өңдеу өнімдерін әкелу (әкету), сондай – ақ оны орындау туралы міндеттемені табыс ету қағидалары мен мерзімдері (бұдан әрі – Қағидалар) Қазақстан Республикасы Салық кодексінің (бұдан әрі – Салық кодексі) 523-бабының 6-тармағына және 539-бабының 3-тармағына сәйкес әзірленді және қайта өңдеу өнімдерін әкелу туралы міндеттемені табыс ету тәртібі мен мерзімдерін нысан бойынша айқындайды, осы бұйрыққа 2-қосымшаға сәйкес (бұдан әрі – әкелу туралы міндеттеме) және осы бұйрыққа 3-қосымшаға сәйкес нысан бойынша қайта өңдеу өнімдерін әкету туралы міндеттеме (бұдан әрі – әкету туралы міндеттеме), сондай-ақ олардың орындалуы.

**2 тарау. Қайта өңдеу өнімдерін әкелу туралы міндеттемені ұсыну, сондай-ақ оны орындау тәртібі**

2. Қазақстан Республикасының аумағынан Еуразиялық экономикалық одаққа (бұдан әрі – ЕАЭО) мүше басқа мемлекеттің аумағына қайта өңдеу үшін алыс-беріс шикізатын әкету кезінде осындай алыс-беріс шикізатын әкетуді жүзеге асырған Қазақстан Республикасының резиденті – салық төлеуші (бұдан әрі – салық төлеуші) орналасқан жері бойынша мемлекеттік кірістер органына әкелу туралы міндеттемені алыс беріс-шикізаты жөнелтілген айдан кейінгі айдың 20 (жиырмасыншы) күнінен кешіктірмей ұсынады.

Егер әкелу туралы міндеттемеде көрсетілген қайта өңдеу өнімдерін әкелу мерзімі аяқталғанға дейін алыс-беріс шикізатын қайта өңдеу мерзімін ұзарту туралы шартқа (келісімшартқа) қосымша келісіммен өзгерістер енгізілген жағдайда, мұндай өзгерістер бойынша салық төлеуші бұрын ұсынылған әкелу туралы міндеттемені кері қайтарып алу жолымен бір мезгілде алдыңғы міндеттемеде көрсетілген мерзім өткенге дейін әкелу туралы жаңа міндеттемені ұсынады.

Бұл ретте әкелу туралы міндеттемеде көрсетілген алыс-беріс шикізатын қайта өңдеу мерзімі алыс-беріс шикізатын жөнелткен күннен бастап 2 (екі) жылдан аспайды.

Әкелу туралы міндеттеме қағаз жеткізгіште және электрондық нысанда ұсынылады.

3. Қағаз тасығышта әкелу туралы міндеттеме:

1) келу тәртібімен ұсынылады;

2) шарикті немесе қаламұшты қаламмен, қара немесе көк сиямен, бас басылған таңбалармен немесе баспа құрылғысын пайдалана отырып толтырылады;

3) салық төлеуші не оның уәкілетті өкілі қол қояды және (жеке кәсіпкерлік субъектілеріне жататын заңды тұлғаларды қоспағанда) салық төлеушінің мөрімен куәландырылады;

4) алыс-беріс шикізатын әкетуді жүзеге асырған салық төлеушінің орналасқан жері бойынша мемлекеттік кірістер органына 2 (екі) данада ұсынылады, олардың біреуі салық төлеушіге не мемлекеттік кірістер органының қабылдау туралы белгісі бар оның уәкілетті өкіліне қайтарылады.

Қағаз жеткізгіште әкелу туралы міндеттемені толтыру кезінде түзетуге, тазартуға және таңбалауға жол берілмейді.

4. Әкелу туралы міндеттемеге алыс-беріс шикізатының әкетілгенін растайтын құжаттар қоса беріледі:

негізінде алыс-беріс шикізатын әкету жүзеге асырылған шарт (келісімшарт);

тауарға ілеспе құжаттар.

5. Әкелу туралы міндеттемені орындау нәтижелері бойынша осы Қағидаларға 1 – қосымшаға сәйкес нысан бойынша қайта өңдеу өнімдерін әкелу туралы міндеттемені орындау туралы есеп (бұдан әрі-әкелу туралы міндеттеме бойынша есеп) міндеттемеде көрсетілген қайта өңдеу өнімдерін әкелу айынан кейінгі айдың 20 (жиырмасыншы) күнінен кешіктірілмейтін мерзімде ұсынылады.

Қазақстан Республикасының аумағына алыс-беріс шикізатын қайта өңдеу өнімдерін әкелу және (немесе) Салық кодексінің 524-бабында белгіленген мерзімдерде алыс-беріс шикізатын қайта өңдеу өнімдерін өткізу әкелу туралы міндеттемені орындау болып табылады.

Алыс-беріс шикізатын қайта өңдеу өнімдерін ЕАЭО-ға мүше мемлекеттердің аумағынан Қазақстан Республикасының аумағына әкелу кезінде акциздерді төлеу тәртібі мен мерзімдері Қазақстан Республикасының Үкіметі белгілеген ставкалар бойынша салық заңнамасына сәйкес жүзеге асырылады.

6. Салық төлеуші әкелу туралы ұсынған міндеттеме негізінде мемлекеттік кірістер органы Салық кодексінің 21 – бабының 5) тармақшасына сәйкес бекітілетін дербес шоттарды жүргізу қағидаларында белгіленген тәртіппен тауарларды әкету күніне төлеу мерзімі бойынша бюджеттік сыныптама кодтары бойынша салық төлеушінің тиісті дербес шоттарына қосылған құн салығын (бұдан әрі-ҚҚС) есептеуді жүргізеді.

7. Әкелу туралы міндеттеме бойынша есепте мынадай мәліметтер көрсетіледі:

1) Қазақстан Республикасының аумағына әкелінген алыс-беріс шикізатын қайта өңдеу өнімдері туралы;

2) аумағында қайта өңдеу жүзеге асырылған ЕАЭО-ға мүше мемлекеттің аумағында өткізілген алыс-беріс шикізатын қайта өңдеу өнімдері туралы;

3) ЕАЭО-ға мүше басқа мемлекеттің аумағына өткізілген алыс-беріс шикізатын қайта өңдеу өнімдері туралы;

4) ЕАЭО мүшесі болып табылмайтын мемлекеттің аумағына өткізілген алыс-беріс шикізатын қайта өңдеу өнімдері туралы;

5) Қазақстан Республикасының аумағына белгіленген мерзімдерде әкелінбеген алыс-беріс шикізатын қайта өңдеу өнімдері туралы.

8. Әкелу туралы міндеттеме бойынша есеп қағаз жеткізгіште және электрондық нысанда жасалады.

Әкелу туралы міндеттеме бойынша есеп қағаз жеткізгіште осы Қағидалардың 3-тармағында көзделген талаптар ескеріле отырып жасалады, қол қойылады және ұсынылады.

9. Әкелу туралы міндеттеме бойынша есепке қоса беріледі:

1) алыс-беріс шикізатын қайта өңдеу жөніндегі жұмыстарды орындау фактісін растайтын құжаттар:

орындалған жұмыстар актілері;

шот-фактуралар;

2) алыс-беріс шикізатын қайта өңдеу өнімдерін әкелуді растайтын құжаттар:

негізінде алыс-беріс шикізатын қайта өңдеу өнімдерін әкелу жүзеге асырылған шарт (келісімшарт) болған жағдайда;

тауарға ілеспе құжаттар.

**3 тарау. Қайта өңдеу өнімдерін әкету туралы міндеттемені ұсыну,**

**сондай-ақ оны орындау тәртібі**

10. ЕАЭО-ға мүше мемлекеттердің аумағынан Қазақстан Республикасының аумағына өңдеуге алыс-беріс шикізатын әкелу кезінде алыс-беріс шикізатын қайта өңдеуді жүзеге асыратын салық төлеуші орналасқан жері бойынша мемлекеттік кірістер органына алыс-беріс шикізаты есепке алынған айдан кейінгі айдың 20 (жиырмасыншы) күнінен кешіктірмей әкету туралы міндеттеме ұсынады.

Егер әкету туралы міндеттемеде көрсетілген қайта өңдеу өнімдерін әкету мерзімі аяқталғанға дейін алыс-беріс шикізатын қайта өңдеу мерзімін ұзарту туралы шартқа (келісімшартқа) қосымша келісіммен өзгерістер енгізілген жағдайда, мұндай өзгерістер бойынша салық төлеуші әкету туралы бұрын ұсынылған міндеттемені кері қайтарып алу жолымен бір мезгілде әкету туралы алдыңғы міндеттемеде көрсетілген мерзім өткенге дейін әкету туралы жаңа міндеттемені ұсынады.

Бұл ретте әкету туралы міндеттемеде көрсетілген алыс-беріс шикізатын қайта өңдеу мерзімі алыс-беріс шикізатын есепке алған күннен бастап 2 (екі) жылдан аспайды.

Әкету туралы міндеттеме қағаз жеткізгіште және электрондық нысанда ұсынылады.

11. Әкету туралы міндеттеме қағаз жеткізгіште осы Қағидалардың 3-тармағында көзделген талаптар ескеріле отырып жасалады, қол қойылады және ұсынылады.

12. Әкету туралы міндеттемеге мыналар қоса беріледі:

1) алыс-беріс шикізатын әкелуді растайтын құжаттар:

негізінде алыс-беріс шикізатын әкелу жүзеге асырылған шарт (келісімшарт);

тауарға ілеспе құжаттар;

2) Салық кодексінің 523-бабының 8-тармағында көзделген тауарларды қайта өңдеу шарттары туралы тиісті уәкілетті мемлекеттік органның қорытындысы.

13. Әкету туралы міндеттемені орындау нәтижелері бойынша осы Қағидаларға 2 – қосымшаға сәйкес нысан бойынша қайта өңдеу өнімдерін әкету туралы міндеттемені орындау туралы есеп (бұдан әрі-әкету туралы міндеттеме бойынша есеп) әкету туралы міндеттемеде көрсетілген қайта өңдеу өнімдерін әкету айынан кейінгі айдың 20 (жиырмасыншы) күнінен кешіктірілмейтін мерзімде ұсынылады.

Қайта өңдеу өнімдерін әкету және (немесе) сату Салық кодексінің 524-бабында белгіленген мерзімдерде әкету туралы міндеттемені орындау болып табылады.

14. Әкету туралы салық төлеуші ұсынған міндеттеме негізінде мемлекеттік кірістер органы Салық кодексінің 21-бабының 5) тармақшасына сәйкес бекітілетін дербес шоттарды жүргізу қағидаларында белгіленген тәртіппен алыс-беріс шикізатын әкелу күніне төлеу мерзімі бойынша бюджеттік сыныптама кодтары бойынша салық төлеушінің тиісті дербес шоттарына ҚҚС есептейді.

15. Әкету туралы міндеттеме бойынша есепте мынадай мәліметтер көрсетіледі:

1) Қазақстан Республикасының аумағында өткізілген алыс-беріс шикізатын қайта өңдеу өнімдері туралы;

2) алыс-беріс шикізатын қайта өңдеу өнімдерін сатып алған салық төлеуші туралы;

3) бұрын аумағынан осындай алыс-беріс шикізатын әкелу жүзеге асырылған ЕАЭО-ға мүше мемлекеттің аумағына әкетілген алыс-беріс шикізатын қайта өңдеу өнімдері туралы;

4) ЕАЭО-ға мүше басқа мемлекеттің аумағына өткізілген алыс-беріс шикізатын қайта өңдеу өнімдері туралы;

5) ЕАЭО мүшесі болып табылмайтын мемлекеттің аумағына өткізілген алыс-беріс шикізатын қайта өңдеу өнімдері туралы;

6) Қазақстан Республикасының аумағынан белгіленген мерзімде әкетілмеген алыс-беріс шикізатын қайта өңдеу өнімдері туралы.

16. Әкету туралы міндеттеме бойынша есеп қағаз жеткізгіште және электрондық нысанда жасалады.

17. Әкету туралы міндеттеме бойынша қағаз жеткізгіштегі есеп осы Қағидалардың 3-тармағында көзделген талаптар ескеріле отырып жасалады, қол қойылады және ұсынылады.

18. Әкету туралы міндеттеме бойынша есепке қоса беріледі:

1) алыс-беріс шикізатын қайта өңдеу жөніндегі жұмыстарды орындау фактісін растайтын құжаттар:

орындалған жұмыстар актілері;


шот-фактуралар;







2) алыс-беріс шикізатын қайта өңдеу өнімдерін әкетуді растайтын құжаттар:

оның негізінде алыс-беріс шикізатын қайта өңдеу өнімдерін әкету жүзеге асырылған шарт (келісімшарт);

тауарға ілеспе құжаттар.

|  |
| --- |
| Қайта өңдеу өнімдерін әкелу (әкету), сондай-ақ  оны орындау туралы міндеттемені ұсыну қағидалары мен мерзімдеріне  1-қосымша  нысан |





Ескерту: қысқартулардың толық жазылуы:

ҚР – Қазақстан Республикасы;

ЖСН (БСН) – жеке сәйкестендіру нөмірі, бизнес-сәйкестендіру нөмірі;

СЭҚ ТН коды – сыртқы экономикалық қызметтің тауар номенклатурасының коды;

ЕАЭО – Еуразиялық экономикалық одақ;

Ө.бірлігі – өлшем бірлігі








ҚҚС – қосылған құн салығы;

УО – уәкілетті орган;

М.О. – мөр орны.

М.О. – мөртаңба орны

|  |
| --- |
| Қайта өңдеу өнімдерін әкелу (әкету), сондай-ақ  оны орындау туралы міндеттемені ұсыну қағидалары мен мерзімдеріне  2-қосымша  нысан |



Ескерту: қысқартулардың толық жазылуы:

ҚР – Қазақстан Республикасы;

ЖСН (БСН) – жеке сәйкестендіру нөмірі, бизнес-сәйкестендіру нөмірі;

СЭҚ ТН коды – сыртқы экономикалық қызметтің тауар номенклатурасының коды;

ЕАЭО – Еуразиялық экономикалық одақ;

Ө.бірлігі – өлшем бірлігі

ҚҚС – қосылған құн салығы;

УО – уәкілетті орган;

М.О. – мөр орны.

М.О. – мөртаңба орны