**Қайта өңдеу өнімдерін әкелу (әкету), сондай-ақ оның орындалуы, қайта өңдеу өнімдерінің шарттары туралы міндеттемені ұсыну нысандарын, Қағидаларын және мерзімдерін бекіту туралы**

Қазақстан Республикасы Салық кодексінің 523-бабының 6 және 7-тармақтарына, 539-бабы 3-тармағына сәйкес **БҰЙЫРАМЫН**:

1. Мыналар бекітілсін:

1) осы бұйрыққа 1-қосымшаға сәйкес қайта өңдеу өнімдерін өңдеуге әкелу (әкету), сондай-ақ оны орындау туралы міндеттемені ұсыну Қағидалары мен мерзімдері;

2) осы бұйрыққа 2-қосымшаға сәйкес қайта өңдеу өнімдерін әкелу туралы міндеттеме нысаны;

3) осы бұйрыққа 3-қосымшаға сәйкес қайта өңдеу өнімдерін әкету туралы міндеттеме нысаны;

4) осы бұйрыққа 4-қосымшаға сәйкес тауарларды қайта өңдеу шарттары.

2. Осы бұйрыққа 5-қосымшаға сәйкес Қазақстан Республикасы Қаржы министрлігінің кейбір бұйрықтарының күші жойылды деп танылсын.

3. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуі;

2) осы бұйрық ресми жарияланғаннан кейін оны Қазақстан Республикасы Қаржы министрлігінің интернет-ресурсында орналастыруды;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Қаржы министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

4. Осы бұйрық 2026 жылғы 1 қаңтардан бастап қолданысқа енгізіледі және ресми жариялануға тиіс.

|  |  |  |
| --- | --- | --- |
| **Лауазымы** |  | **ТАӘ** |